Sam Loco Efe (ubọchị iri abụọ n'ise n'ọnwa Desemba afọ 1945 - ruo ụbọchị asaa n'ọnwa Ọgụstụ afọ 2011) , amụrụ Sam Loco Efeeimwonkiyeke na Enugu, Ọ bụ onye ome ihe nkiri Naijiria na onye nduzi. A mụrụ Efe na Enugwu, Nna ya bụ Arase Efeimwonkiyeke, onye nlekọta ụlọ mkpọrọ. Nna ya bụ onye agbụrụ Benin nke rụrụ ọrụ na ọwụwa anyanwụ Naijiria, nne ya bụ onye na-azụ ahịa na-ere akara. O biri ezigbo ndụ nwata ya n'obodo Abakaliki dị na steeti Ebonyi ugbu a. Nna ya nwụrụ mgbe ọ nọ n’ụlọ akwụkwọ elementrị; Mgbe ahụ Efe nọrọ ihe karịrị afọ nkịtị iji nweta agụmakwụkwọ elementrị n'ihi na ọ na-enyere nne ya aka n'ịzụ ahịa ya iji nweta ego maka ezinụlọ. Ahụmịhe mbụ ya na ịme ihe nkiri bụ n'ụlọ akwụkwọ ya mgbe otu ndị na-eme ihe nkiri bịara ikpo ihe nkiri a na-akpọ Dọkịta N'agbanyeghị nke Onwe Ya, emesịa, ya na ndị otu ahụ kparịta ụka gbasara ihe nkiri na ihe ngosi nka.